Fart har et kvinnelag i 1. divisjon. Det rykket opp i 2003, fordi laget har lykkes ved å samle de beste lokale jentespillerne, og er det eneste topplaget i Innlandet. Fra 2004 til 2007 spilte Fart uavbrutt i 1. divisjon. I 2006 greide ikke Fart å kvalifisere seg til fortsatt spill i 1. divisjon, men fordi Liungen trakk seg fra 1. divisjon ble Fart spurt om de ville fortsette i 1. divisjon. Året etter vant laget ligaen med 32 poeng, og rykket opp til Toppserien. Toppserieoppholdet ble kort og brutalt for Fart, som bare fikk ett poeng med seg fra oppholdet, en uavgjort hjemme mot Klepp takket være et hat-trick av Inger Helene Hafsahl Karset. Sesongen 2009 var Fart med i opprykksstriden fram til slutt, men etter uavgjort mot Alta i nest siste serierunde, ble begge lagene forbigått av Donn, som endte poenget foran Fart.